En comparanza con as suyas parients arboricolas, as fuinas de papo blanco s'están a mayor parte d'os tiempos en o suelo, y a sobén viven no guaire luent d'os  asentamientos humans, plegando dica a habitar foratos d'as casas, en as falsas y as bordas. Son istes os animals que més a sobén se siente decir que s'escuelan adintro d'os galliners u conilleras e i fan cerinadas. En aragonés, quan naide se refiere a un animal como fuina sin d'especificacions (color d'o papo), lo más habitual ye que se siga parlando d'ista especie.